ປ. Chvez ປະເຊີນ ອາການແຊກຊ້ອນ ຈາກປອດອັກເສບ ຮ້າຍແຮງ (ສະໄລດ໌)
ປອດ​ອັກ​ເສບ ​ເຮັດ​ໃຫ້ “ການ​ຫາຍ​ໃຈ​ບໍ່​ພຽງພໍ” ທີ່​ບັງຄັບ​ໃຫ້ທ່ານ Chavez ຕ້ອງ​ໄດ້​ປະຕິບັດຕາມ ຢ່າງ​ເຄັ່ງ​ຄັດ ນໍາ​ການ​ປິ່ນປົວຂອງ​ແພດ.
ລັດຖະບານ Venezuela ກ່າວວ່າ ປະທານາທິບໍດີ Hugo Chavez ກໍາລັງປະເຊີນໜ້າກັບບັນຫາແຊກຊ້ອນ ຈາກປອດ ອັກເສບທີ່ຮ້າຍແຮງ ລັດຖະມົນຕີຖະແຫລງຂ່າວ Venezuela ທ່ານ Ernesto Villegas ກ່າວໃນວັນພະຫັດ ວານນີ້ວ່າ ປອດອັກເສບ ເຮັດໃຫ້ “ການຫາຍໃຈບໍ່ພຽງພໍ” ທີ່ບັງຄັບໃຫ້ທ່ານ Chavez ຕ້ອງໄດ້ປະຕິບັດຢ່າງເຄັ່ງຄັດ ຕໍ່ການປິ່ນປົວຂອງແພດ ທ່ານບໍ່ໄດ້ໃຫ້ລາຍລະອຽດຫຍັງ ເພີ້ມເຕີມ ຜູ້ນໍາຂອງ Venezuela ບໍ່ໄດ້ປະກົດຕົວໃນທີ່ສາທາລະນະ ນັບຕັ້ງແຕ່ ທ່ານໄດ້ຮັບການຜ່າຕັດມະເຮັງຢູ່ທີ່ຄິວບາ ໃນວັນທີ 11 ເດືອນທັນວາ ທ່ານໄດ້ຖືກກວດພົບວ່າ ເປັນມະເຮັງໃນປີ 2011 ແຕ່ບໍ່ເຄີຍເປີດເຜີຍໃຫ້ຊາບກ່ຽວກັບຊະນິດຫລືຄວາມຮ້າຍແຮງຂອງມະເຮັງນັ້ນແຕ່ຢ່າງໃດ ໃນຕົ້ນອາທິດນີ້ ຮອງປະທານາທິບໍດີ Nicholas Maduno ໄດ້ກ່າວ ເຖິງອາການຂອງທ່ານ Chavez ວ່າ “ຢູ່ໃນຂັ້ນອັນຕະລາຍ ” ບັນດາຜູ້ນໍາຝ່າຍຄ້ານຂອງ Venezuela ພາກັນຮຽກຮ້ອງຢາກຊາບ ກ່ຽວກັບອາການຂອງທ່ານ Chavez ຫລາຍກວ່ານີ້ ທ່ານມີກໍານົດທີ່ຈະເຂົ້າສາບານໂຕ ເຂົ້າຮັບຕຳແໜ່ງຕື່ມອີກສະໄໝນຶ່ງ ເປັນເວລາ 6 ປີ ໃນວັນທີ 10 ເດືອນມັງກອນຈະມາເຖິງນີ້ ຫລັງຈາກໄດ້ຊະນະຜູ້ນໍາຝ່າຍຄ້ານ ທ່ານ Henrique Capriles ໃນການລົງຄະແນນສຽງເມື່ອເດືອນຕຸລາປີກາຍ ລັດຖະທໍາມະນູນຂອງ Venezuela ລະບຸໄວ້ວ່າ ຖ້າຫາກປະທານາທິ ບໍດີເສຍຊີວິດລົງໄປ ຫລືປະກາດວ່າ ບໍ່ມີຄວາມາສາມາດໃນການປະຕິ ບັດໜ້າທີ່ແລ້ວ ການເລືອກຕັ້ງໃໝ່ຈະຕ້ອງໄດ້ຈັດຂື້ນພາຍໃນ 30 ມື້